Christoph Kotze se musiek praat met jou as mens. Sy lirieke is insiggewend, sy diverse skryfstyl is uniek. Elke liedjie skets ‘n prentjie waarmee jy jouself kan assosieer. Dit neem jou op ‘n reis deur jou eie emosies, sonder om te verval in ‘n eentonige geteem. Van sy diep sielsoekende balades soos “Jasmyn Katryn”, tot die harder rock klanke van die jeugdige “17″ is daar vir almal die geleentheid om saam met hom sy liefde vir musiek, liefde en die lewe te ervaar.
Elke kunstenaar het ‘n unieke agtergrond. Christoph se musikale reis het op skool begin terwyl hy in die koshuis was by Afrikaanse Hoër Seunsskool in Pretoria. Kort na hy begin kitaar speel het, het sy natuurlike skryftalent na vore gekom. In Graad 11 het hy die eerste lied van sy debuut album geskryf.
In 2005, terwyl hy sy matriek klaargemaak het, het Christoph die semi-finale rondte gehaal in die ATKV Crecendo liedjieskryf kompetisie. Gedurende hierdie tyd het hy ook die geleentheid gekry om “Sprokie Suid AFrika” op te neem.